Pad novih zaraza koronavirusom sve je sporiji

Broj novih zaraza covidom-19 pao je u svijetu za 11 posto na 2,4 miliona prošli tjedan, što je usporeniji pad u odnosu na prethodne tjedne, objavila je u srijedu Svjetska zdravstvena organizacija (WHO).

Pad iz tjedna u tjedan znatno je usporio u Europi, Africi i području Azije i Pacifika, navodi WHO. Tjedni podaci rastu na jugoistoku Azije te na Bliskom istoku.

Amerike su jedino područje u svijetu gdje novi slučajevi zaraze nastavljaju padati po dvoznamenkastom broju.

WHO nije ponudio objašnjenje za takav razvoj. U izvješću WHO navodi da se novi sojevi otkrivaju u sve više država. Varijanta covida-19 prvi put otkrivena u Velikoj Britaniji do danas je potvrđena u 101 zemlji. Takozvani južnoafrički soj potvrđen je u 51 državi, a takozvani brazilski u 28 zemalja.